[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.6.2006

COM(2006) 301 τελικό

2004/0165 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έκδοση κανονισμού του Ευρωπαϊκού Κοινοβουλίου και του Συμβουλίου για το Ευρωπαϊκό Κοινωνικό Ταμείο

2004/0165 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έκδοση κανονισμού του Ευρωπαϊκού Κοινοβουλίου και του Συμβουλίου για το Ευρωπαϊκό Κοινωνικό Ταμείο

1. ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο [έγγραφο COM(2004) 493 τελικό - 2004/0165 (COD)]: | 15.7.2004 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 9.3.2005 |

Ημερομηνία γνωμοδότησης της Ευρωπαϊκής Επιτροπής των Περιφερειών: | 23.2.2005 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 6.7.2005 |

Τροποποιημένη πρόταση της Επιτροπής [έγγραφο COM(2005) 523 τελικό - 2004/165 (COD)]: | 17.10.2005 |

Ημερομηνία έκδοσης της κοινής θέσης: | 12.6.2006 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Ο σκοπός της πρότασης της Επιτροπής ήταν να καθοριστούν τα καθήκοντα του Ευρωπαϊκού Κοινωνικού Ταμείου και το πεδίο της συνδρομής του Ταμείου σε σχέση με τους στόχους «Σύγκλιση» και «Περιφερειακή ανταγωνιστικότητα και απασχόληση».

Μαζί με τις προτάσεις κανονισμού σχετικά με το Ταμείο Συνοχής, το Ευρωπαϊκό Ταμείο Περιφερειακής Ανάπτυξης, τον Ευρωπαϊκό Όμιλο Εδαφικής Συνεργασίας και σχετικά με τους γενικούς κανόνες που ισχύουν για όλα τα Ταμεία, η παρούσα πρόταση αντιπροσωπεύει το νομικό πλαίσιο της Κοινότητας για την εφαρμογή της πολιτικής συνοχής κατά την περίοδο 2007-2013.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΕΩΣ

Η κοινή θέση εγκρίθηκε στις 12 Ιουνίου με ειδική πλειοψηφία. Η Επιτροπή είναι σε θέση να την υιοθετήσει καθ’ ότι τη θεωρεί κατάλληλο συμβιβασμό που ανταποκρίνεται στους στόχους της τροποποιημένης πρότασης της Επιτροπής, η οποία έκανε δεκτές πολλές από τις τροπολογίες του Ευρωπαϊκού Κοινοβουλίου.

Σε σχέση με την τροποποιημένη πρόταση της Επιτροπής, το Συμβούλιο ζήτησε μία αλλαγή επί της ουσίας. Τα κράτη μέλη δήλωσαν ομόφωνα την αντίθεσή τους προς τις διατάξεις του άρθρου 5 παράγραφος 3 που προβλέπουν τη διάθεση τουλάχιστον του 2% των πόρων του ΕΚΤ στο πλαίσιο του στόχου «Σύγκλιση» για «τη δημιουργία ικανοτήτων και για δραστηριότητες που αναλαμβάνονται από τους κοινωνικούς εταίρους από κοινού». Ύστερα από διαβούλευση με το Ευρωπαϊκό Κοινοβούλιο, η Προεδρία πρότεινε να γίνει προσαρμογή του κειμένου, σύμφωνα με την οποία «κατάλληλο ποσοστό των πόρων του ΕΚΤ διατίθεται για τη δημιουργία ικανοτήτων, που περιλαμβάνει την εκπαίδευση, τα μέτρα δικτύωσης, την ενίσχυση του κοινωνικού διαλόγου, και για δραστηριότητες που αναλαμβάνονται από τους κοινωνικούς εταίρους από κοινού». Οι άλλες τροποποιήσεις που ζητήθηκαν από το Συμβούλιο δεν αλλάζουν την ουσία της πρότασης της Επιτροπής.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση που εγκρίθηκε με ειδική πλειοψηφία στις 12 Ιουνίου 2006 είναι ισόρροπη και κατά συνέπεια μπορεί να τη στηρίξει.